International Rescue Committee

International Rescue Committee (IRC) er en global ikke-statlig organisasjon som jobber med humanitært arbeid og utvikling. 

Organisasjonen ble stiftet i 1933 som «International Relief Association» på forespørsel av Albert Einstein. De skiftet navn i 1942, etter at de slo seg sammen med organisasjonen Emergency Rescue Committee. IRC gir nødhjelp og langsiktig hjelp til flyktninger og dem som er fordrevet av krig, forfølgelse eller naturkatastrofer. IRC jobber for tiden i rundt 40 land og 26 amerikanske byer der de bosetter flyktninger og hjelper dem å bli selvforsynt. De fokuserer hovedsakelig på helse, utdanning, økonomi og sikkerhet.

Nåværende president i organisasjonen er tidligere utenriksminister i Storbritannia, David Miliband. Hovedkontoret er i New York City.

Referanser

Eksterne lenker 
 

Humanitære hjelpeorganisasjoner
Organisasjoner etablert i 1933